Një mburojë për t’u ruajtur nga peshkaqenët
Palombarët në Afrikën e Jugut thonë se kanë pasur shumë sukses me përdorimin e një metode të teknologjisë së lartë
Sulmet e peshkaqenëve janë trefishuar gjatë dekadës së fundit sipas shkencëtarëve të Institutit të Australisë Jugore për Kërkime dhe Zhvillim. Për të ndihmuar në trajtimin e këtij problemi, palombarët në Afrikën e Jugut thonë se kanë pasur shumë sukses me përdorimin e një “mburoje nga peshkaqeni” që ndihmon në largimin e tyre. Pesë vetë kanë humbur jetën nga sulmet e peshkaqenëve në brigjet jugperëndimore të Australisë në më pak se një vit. Peshkaqenët kanë një shqisë të gjashtë që i lejon të dallojnë fushat elektromagnetike shkaktuar nga lëvizja e peshqve dhe gjallesa të tjera. Të apasionuarit pas oqeaneve në Cape Town po përdorin një paisje që i largon peshkaqenët duke lëshuar një formë vale elektrike. Mburoja ndaj peshkaqenëve u shpik në Afrikën e Jugut në vitet 1990 dhe tani prodhohet në Australi. Palombarët e Universitetit të Departamentit të Zoologjisë në Cape Town janë mes përdoruesve të Mburojës ndaj Peshkaqenëve. Andrea Plos, kryepalombare shpjegon se nga vjen fusha magnetike që rrethon përdoruesin. Për Plosin dhe palombarët e tjerë, mburoja nga peshkaqeni të jep një qetësi mendore. Deri tani mburoja nga peshkaqeni ka funksionuar. Mburoja nga peshkaqeni bllokon shqisën e tij të gjashtë. Ndërsa peshkaqeni i afrohet paisjes, atij i shkaktohen spazma përreth hundës që e bën atë të largohet. Të tjerë që përdorin paisjen janë sërfistët si Neil Uys. Ai ndjehet më i sigurt kur përdor paisjen megjithëse mbetet i shqetësuar për peshkaqenë që mund të jenë gati për të sulmuar apo për të gjetur një pre. Një studim australian i kohëve të fundit për efektet e mburojës nga peshkaqeni tek sjellja e Peshkaqenëve të mëdhenj të bardhë ka përfunduar. Allison Kock ishte një nga shkencëtarët e përfshirë në studim që e vunë në provë paisjen në kushtet kur peshkaqenët ishin nën kontroll dhe të qetë dhe duke përdorur një balenë të rreme kur peshkqenët ishin në momente të kërkimit të presë. Sulmi i fundit me peshkaqenë në Fish Hoek ishte në vitin 2011. Në klubin e mbrojtjes ujore, menaxheri për sigurinë e ujit, Mike Schilperoort ka zhvilluar një përdorim të ri për mburojën nga peshkaqeni. Rrezja elektronike e funksionimit është pesë metra dhe Mike Schilperoort vendos mburojat nga peshkaqenët nga 25 bova me largësi 10 metra nga njëra tjetra. Teoria është se kjo krijon një mburojë 250 metrash. Kjo përdoret për trajnim në klub. Një nga anëtaret e mbrojtjes ujore, Samantha Alford ndjehet e sigurt të notojë në këto ujra falë kësaj paisjeje dhe atyre që kanë detyrën të dallojnë peshkaqenët dhe paralajmërojnë notuesit. Për të mirën e peshkaqenëve dhe njerëzve që hyjnë në oqean, të gjitha metodat për shmangien e konfliktit mes tyre duhet të studiohen dhe të përdoren edhe nëse janë vetëm pjesërisht efektive.